Κάρλος Τέβες

Ο **Κάρλος Αλμπέρτο Τέβες** (ισπανικά: *Carlos Alberto Tévez*, 5 Φεβρουαρίου 1984) είναι Αργεντινός πρώην ποδοσφαιριστής και νυν μάνατζερ.

Ως ποδοσφαιριστής αγωνιζόταν στη θέση κεντρικού επιθετικού. Ξεκίνησε και ολοκλήρωσε την καριέρα του στην Μπόκα Τζούνιορς. 

## Πρώτα Χρόνια
Γεννήθηκε το 1984 ως Κάρλος Αλμπέρτο Μαρτίνες, παίρνοντας το επίθετο της μητέρας του. Οι γονείς του λέγονταν Χουάν Αλμπέρτο Καμπράλ και Φαμπιάνα "Τρίνα" Μαρτίνες. Υιοθετήθηκε από την θεία του, Αντριάνα Νοεμί Μαρτίνες και τον σύζυγο της, Σεγκούντο Ραϊμούντο Τέβες, οι οποίοι του άλλαξαν το επίθετο.

## Καριέρα
Έχει ξαναπαίξει προηγουμένως για την Μπόκα Τζούνιορς. Αγωνίστηκε επίσης στις Κορίνθιανς, Ουέστ Χαμ, Μάντσεστερ Γιουνάιτεντ, Μάντσεστερ Σίτι και Γιουβέντους. 

Μεταγράφηκε στη Μάντσεστερ Σίτι από τη Μάντσεστερ Γιουνάιτεντ το καλοκαίρι του 2009, για να γίνει ο πρώτος παίκτης που μετακινείται μεταξύ των δύο αντίπαλων συλλόγων από τον Τέρι Κουκ το 1999. Το σκοράρισμα με τη Μάντσεστερ Σίτι τον έκανε ένα απαραίτητο παίκτη για τον σύλλογο στα μάτια των συμπαικτών και των μέσων ενημέρωσης.

Τη σεζόν 2010–11 επιλέχθηκε ως αρχηγός της ομάδας από τον προπονητή, Ρομπέρτο Μαντσίνι. Το 2011, ο Τέβες ζήτησε μεταγραφή μακριά από το Μάντσεστερ, επικαλούμενος οικογενειακούς λόγους και ο Σέρχιο Αγουέρο επιλέχθηκε ως αντικαταστάτης του. Ωστόσο, ο ίδιος παρέμεινε παίκτης της Σίτι αφού η οικογένειά του μετακόμισε πίσω στο Μάντσεστερ. Η καριέρα του μαστίζεται από μια μακροχρόνια σχέση με τη Μίντια Σπορτς Ινβέστμεντς (Media Sports Investments), εταιρεία στην οποία ανήκουν δικαιώματά του, όπως και πολλών άλλων παικτών και προπονητών. Αυτό οδήγησε στην επιβολή προστίμου στην Ουέστ Χαμ για θέματα ιδιοκτησίας. 

Τη διετία 2013–2015 έπαιξε με τα χρώματα της ιταλικής Γιουβέντους. Στο τέλος της σεζόν 2014–2015 αποχώρησε από την Ευρώπη για να ξαναπαίξει στην Μπόκα.

Στις 5 Ιουνίου 2021 ανακοίνωσε σε συνέντευξη τύπου ότι αποχωρεί από την Μπόκα, αλλά, σε ερώτηση που αφορούσε για την απόσυρσή του από το ποδόσφαιρο, απάντησε ότι δεν αποσύρεται και ότι μπορεί να αγωνίζεται μέχρι τα 42, αλλά όχι στην Μπόκα.

Τον Ιούνιο του 2022, ο Τέβες ανακοίνωσε την απόσυρση του από την ενεργό δράση. 

## Διεθνής καριέρα
Έχει κάνει 76 εμφανίσεις για την Εθνική Αργεντινής, σκοράροντας 13 γκολ.

## Προσωπική ζωή
Από το 2010 μέχρι το 2011 ήταν σε σχέση με την Αργεντίνα ηθοποιό Μπρέντα Ασνικάρ.Το 2016 παντρεύτηκε τη σύντροφο του, Βανέσα Μανσίγια. Απέκτησαν τρία παιδιά: την Φλορένσια, την Κάτια και τον Λίτο.

## Τίτλοι και διακρίσεις
### Σύλλογοι

;Μπόκα Τζούνιορς
*Πρωτάθλημα ποδοσφαίρου Αργεντινής (2): 2003 Apertura, 2015
*Κόπα Λιμπερταδόρες (1): 2003
*Κόπα Σουδαμερικάνα (1): 2004
*Διηπειρωτικό Κύπελλο (1): 2003

;Κορίνθιανς
*Πρωτάθλημα ποδοσφαίρου Βραζιλίας (1): 2005

;Μάντσεστερ Γιουνάιτεντ
*Πρωτάθλημα Αγγλίας (2): 2008, 2009
*Λιγκ Καπ Αγγλίας (1): 2009
*Κομιούνιτι Σιλντ (1): 2008
*ΟΥΕΦΑ Τσάμπιονς Λιγκ (1): 2008
*Παγκόσμιο Κύπελλο Συλλόγων (1): 2008

;Μάντσεστερ Σίτι
*Πρωτάθλημα Αγγλίας (1): 2012
*Κύπελλο Αγγλίας (1): 2011
*FA Community Shield (1): 2012

;Γιουβέντους
* Πρωτάθλημα Ιταλίας (2): 2014, 2015
* Κύπελλο Ιταλίας (1): 2015
* Σούπερ Καπ Ιταλίας (1): 2013 (φιναλίστ: 2014)
* Φιναλίστ Τσάμπιονς Λιγκ: 2015

### Εθνική ομάδα
;Αργεντινή Κ-20
*Νοτιοαμερικανικό πρωτάθλημα ποδοσφαίρου κάτω των 20 ετών: 2003

;Αργεντινή Κ-23
*Ολυμπιακοί Αγώνες 2004 ποδόσφαιρο:  Χρυσό μετάλλιο

## Στατιστικά Συλλόγων

### 2001-2021

## Παραπομπές


Κατηγορία:Αργεντινοί ποδοσφαιριστές
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Μάντσεστερ Σίτι
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Εθνικής Αργεντινής Κ17
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Σαγκάη Σενχουά
Κατηγορία:Ποδοσφαιριστές Σούπερ Λιγκ Κίνας
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές στους Θερινούς Ολυμπιακούς Αγώνες 2004